เราเป็นประจำเดือนตั้งแต่วันที่ 14 ถึง วันที่ 19 ค่ะ โดยที่วันที่ 19 ยังมีเลือดจากประจำเดือนนิดหน่อยเพราะใกล้หมดแล้ว และเราก็มี พศพ.โดยไม่ได้ป้องกัน วันที่ 19 ประมาณบ่ายโมงค่ะนับระยะแล้วมันคือหลัง 7 แต่ก็ไม่แน่ใจว่ามันจะปลอดถัยรึป่าว (ฝ่าไฟแดงด้วย) วันที่ 20 เราเลยไปซื้อยาคุมฉุกเฉินกินตอน 4โมงเย็น แล้ววันนี้วันที่ 25 เรามีเลือดออกแบบกระปิดกระปอยสีน้ตาลค่ะ อยากทราบว่านี่ใช่เลือดล้างหน้าเด็กรึป่าวค่ะ หมายถึงเราจะต้องครรภ์รึป่าว?หรือเราจะมีโกาสตั้งครรภ์สูงไหมคะ?ขอคำตอบด้วยนะคะ ขอบมากๆค่ะ
สวัสดีค่ะ การที่มีเพศสัมพันธ์ในช่วงหลังจากที่มีประจำเดือน ถ้าเดิมทีมีรอบเดือนที่มาตรงตามรอบตลอด คือ มาทุก 28-30 ลักษณะเลือดที่ออกเหมือนเดิม อาจถือว่าพอจะเป็นระยะปลอดภัยได้ค่ะ เเต่ถ้ารอบเดือนมาไม่สม่ำเสมอ หรือไม่แน่ใจว่าเลือดที่ออกใช่ประจำเดือนหรือไม่ เช่นนี้ถือว่ามีความเสี่ยงค่ะดังนั้น การที่มีเพศสัมพันธ์ ถ้าตรงกับระยะ หน้า 7 หลัง 7 เช่นนี้อาจถือว่าความเสี่ยงในการตั้งครรภ์อาจจะลดลงค่ะ เนื่องจากเป็นช่วงที่มีโอกาสเกิดการตกไข่น้อย แต่อย่างไรก็ตาม ถ้าไม่มั่นใจ การรับประทานยาคุมกำเนิดฉุกเฉิน (Emergency contraception)ยาคุมฉุกเฉินที่เป็นฮอร์โมนในระดับที่สูง รับประทานทันที เร็ซที่สุดภายในเวลาไม่เกิน 72 ชั่วโมง ถือว่าพอละลดโอกาสในการตั้งครรภ์ลงได้ค่ะทั้งนี้ เนื่องจากเป็น ปริมาณฮอร์โมนที่สูงกว่าฮอร์โมนในเม็ดยาคุมกำเนิดทั่วไป จึงสามารถส่งผลกระทบระบบฮอร์โมนภายในร่างกาย ทำให้เกิดผลข้างเคียงจากการใช้ยาคุมฉุกเฉิน เช่น คลื่นไส้ อาเจียน เลือดออกผิดปกติ ตามหลังจากการใช้ยาค่ะ รวมไปถึง รอบเดือนอาจจะมาไม่ปกติ หรือไม่ตรงรอบค่ะดังนั้น การที่มีเลือดออก จึงอาจเป็นผลจากฮอร์โมนของยาคุมฉุกเฉินก็ได้ค่ะ หรือถ้ามีการตั้งครรภ์เกิดขึ้นจริง อาจเป็นเลือดที่ออกจากการตั้งครรภ์ก็ได้ ซึ่งอาจจะออกได้จากหลายสาเหตุ ถ้ากังวลเรื่องเลือดล้างหน้าเด็ก หรือ เลือดที่ออกจาการฝังตัว โดยเฉลี่ยถ้ามีการฝังตัวจริงจะอยู่ในช่วงประมาณ 1 อาทิตย์หลังจากมีเพศสัมพันธ์เเต่การจะเเยกภาวะเหล่านี้ออกจากกัน อาจต้องรอจนกว่าที่จะมีประจำเดือนที่ปกติมาค่ะ จึงจะบอกได้ว่าไม่น่ามีการตั้งครรภ์เกิดขึ้น เเล้วเลือดนั้นเกิดจากผลของฮอร์โมน ตอนนี้เเนะนำให้สังเกตรอบเดือนค่ะ ร่วมกับถ้ามีอาการคล้ายมีการตั้งครรภ์ มีอาการปวดท้องน้อย แนะนำให้ตรวจปัสสาวะดูการตั้งครรภ์ร่วมด้วยค่ะ เนื่องจากประสิทธิภาพของการใช้ยาคุมกำเนิดฉุกเฉิน ไม่ใช่ 100% ค่ะ และถึงเเม้อยู่ใยระยะปลอดภัยก็ยังพบมีการตั้งครรภ์เกิดได้บ้างค่ะ โดยสามารถตรวจปัสสาวะดูการตั้งครรภ์ได้ตั้งแต่ 4-6 สัปดาห์นับจากวันที่มีเพศสัมพันธ์ค่ะ